Siden Lasse Laursen er foreslået slettet pga. notabilitet (Flyttet fra diskussionssiden):
En google-søgning på denne herre viser ham som timelærer på et universitet, og refererer ellers primært til facebook. Er dette notabelt nok til en artikel her, eller har han præsteret noget jeg har overset? -- 1. okt 2009, 02:54 (CEST)
Jeg finder det ganske overraskende, at oprettelsen af en Wikipedia-artikel står og falder på resultatet af en googlesøgning. Det virker noget dilettantisk. Nok har Lasse Laursen ikke et renomé i den brede befolkning, derimod har han et ry som yderst indflydelsesrig inden for nichen "ny dansk kompositionsmusik". I øvrigt er han ikke timelærer på et universitet, men på Det Jyske Musikkonservatorium. Denne detalje synes at understrege manglen på troværdighed i din argumentation. 
@Agm1984:Det som Medic efterlyser, er lidt yderligere information om, hvad der gør Lasse Laursen bemærkelsesværdig. Det fremgår ikke klart af artiklen, hvad der er specielt ved ham. Vægten i artiklen er at han har studeret musik, hvilket han ikke er ene om. Hvis du kender noget til Lasse Laursens karriere, kunne du måske forklare, hvilke værker han har komponeret, hvorledes de er blevet anmeldt, og i hvilket regi værkerne er blevet opført i Danmark og i udlandet. Gerne med troværdige kilder. -- 5. nov 2009, 08:25 (CET)
